Document ID: 32007D0099

ROZHODNUTIE KOMISIE
zo 14. februára 2007,
ktorým sa mení a dopĺňa rozhodnutie 2005/692/ES o určitých ochranných opatreniach v súvislosti s vtáčou chrípkou v Južnej Kórei
[oznámené pod číslom K(2007) 410]
(Text s významom pre EHP)
(2007/99/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 91/496/EHS z 15. júla 1991 stanovujúcu princípy, ktoré sa týkajú organizácie veterinárnych kontrol zvierat vstupujúcich do Spoločenstva z tretích krajín a ktoré menia a dopĺňajú smernice 89/662/EHS, 90/425/EHS a 90/675/EHS (1), a najmä na jej článok 18 ods. 7,
so zreteľom na smernicu Rady 97/78/ES z 18. decembra 1997, ktorou sa stanovujú zásady organizácie veterinárnych kontrol výrobkov, ktoré vstupujú do Spoločenstva z tretích krajín (2), a najmä na jej článok 22 ods. 6,
keďže:
(1)
Z dôvodu výskytu ohniska vtáčej chrípky spôsobenej vysokopatogénnym vírusovým kmeňom H5N1 v juhovýchodnej Ázii začiatkom decembra 2003 prijala Komisia niekoľko ochranných opatrení v súvislosti s vtáčou chrípkou. Tieto opatrenia sú zahrnuté najmä v rozhodnutí Komisie 2005/692/ES zo 6. októbra 2005 o určitých ochranných opatreniach v súvislosti s vtáčou chrípkou v niekoľkých tretích krajinách (3).
(2)
Južná Kórea potvrdila 25. novembra 2006 výskyt ohniska vysokopatogénnej vtáčej chrípky spôsobenej vírusovým kmeňom H5N1 na hydinovej farme na juhu krajiny.
(3)
Podľa súčasných právnych predpisov Spoločenstva je Južná Kórea oprávnená do Spoločenstva vyvážať len surové krmivo pre spoločenské zvieratá a nespracovaný materiál do krmiva, ktorý obsahuje akékoľvek časti hydiny, konzumné vajcia a neupravované trofeje zo všetkých druhov vtákov.
(4)
Vzhľadom na to, aké riziko by zavlečenie vysoko patogénnej vtáčej chrípky do Spoločenstva znamenalo pre zdravie zvierat, je vhodné zaviesť okamžité opatrenie na pozastavenie dovozu uvedených produktov z Južnej Kórey.
(5)
Rozhodnutie 2005/692/ES by sa preto malo zodpovedajúcim spôsobom zmeniť a doplniť.
(6)
Opatrenia uvedené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Článok 3 rozhodnutia 2005/692/ES sa nahrádza takto:
„Článok 3
Členské štáty pozastavujú dovoz z Malajzie a Južnej Kórey:
a)
surového krmiva pre spoločenské zvieratá a nespracovaného materiálu do krmiva, ktorý obsahuje akékoľvek časti hydiny;
b)
konzumných vajec a
c)
neupravovaných trofejí zo všetkých druhov vtákov.“
Článok 2
Členské štáty bezodkladne prijmú opatrenia potrebné na dosiahnutie súladu s týmto rozhodnutím a dané opatrenia uverejnia. Bezodkladne o nich informujú Komisiu.
Článok 3
Toto rozhodnutie je určené členským štátom.
V Bruseli 14. februára 2007

Labels: 3
0
18
6